אריק אשרמן

הרב אריק אשרמן (נולד ב־1959) הוא רב רפורמי ופעיל שמאל ישראלי. שימש כנשיא שומרי משפט - רבנים למען זכויות האדם עד לפרישתו מהארגון ב־2016. ב־2017 הקים את הארגון "תורת צדק". אשרמן גדל בעיר אירי שבפנסילבניה, ולמד באוניברסיטת הרווארד. הצטרף ל"ניצני שלום" (Interns for Peace), פרויקט למען דו־קיום אשר שלח אותו לערים טמרה וקריית אתא בין 1981 ל־1983. למד בתוכנית שוורץ באוניברסיטה העברית, והוסמך כרב בהיברו יוניון קולג' ב־1989. בין השנים 1989–1991 ניהל בית הלל באוניברסיטת קליפורניה בדוויס, ושירת כרב קהילה באזור סן פרנסיסקו ב־1991–1994. ב־1994 עלה לישראל ושירת כמנהל קהילת מבקשי דרך בירושלים עד 1997, וב־1997–2000 שירת כרב של קיבוץ יהל. בשנת 1995 הצטרף לארגון "שומרי משפט - רבנים למען זכויות האדם", ארגון זכויות אדם המזוהה עם השמאל הישראלי, כמנכ"ל שותף, וכעבור שלוש שנים הפך למנכ"ל הארגון. לדברי אשרמן, פעילותו בעמותה נובעת מתוך אמונה שעמותה שדוגלת במסורת היהודית בנוגע לזכויות אדם, ובאמירה שכל אדם נברא בצלם אלהים, חייבת להדגים את ההשקפה הזו הזו בפעילות למען קבוצות שונות, כולל יהודים ולא יהודים. בשנת 2004 ניסה לסכל מימוש של צו הריסה לבית פלסטיני בכך ששכב מול הדחפורים שהגיעו להרוס את הבית. הוגש נגדו כתב אישום שייחס לו עבירות של הפרעה לעבודת השוטרים. הוא לא הורשע, אבל נידון לעבודות שירות. במשך השנים אשרמן קיבל מספר עיטורים על פעילותו. בנובמבר 2009 זכה אשרמן בפרס על שם פרופסור ישעיהו ליבוביץ, המוענק על ידי תנועת "יש גבול". ב־2016 פרש אשרמן, יחד עם עובדים נוספים, משומרי משפט, והחל משנת 2017 מתמקדת עבודתו של אשרמן בעמותת "תורת צדק" שהקים. במהלך מרץ 2008 נעצר אשרמן לזמן קצר בטענה לפעילות הסתה של פלשתינאים וישראלים לאלימות. באוקטובר 2015 יצא אשרמן לסייע במסיק זיתים ליד איתמר והותקף בידי מתנחל רעול פנים. על התוקף, בן 17 מאיתמר, שהורשע בחבלה חמורה בנסיבות מחמירות ובהחזקת סכין, נגזר מאסר על תנאי. בינואר 2021, בעת שסייע לחקלאים פלסטינים ליד טייבה, אלמונים שחררו ברגים בצמיגי הרכב של אשרמן. אשרמן הבחין בכך בתחילת הנסיעה. באפריל 2021 הותקף אשרמן באלה בידי מתנחל רעול פנים מהמאחז מעלה אהוביה. ב־10 באוקטובר 2023 לאחר מתקפת הפתע על ישראל, הגיע אשרמן לאזור הנמצא בסמוך לכוכב השחר, ובהתאם לפרטי כתב אישום שהוגש נגדו צעק, קילל ונצמד אל החיילים באמצעות גופו תוך שהוא מצלם אותם לסירוגין פעמים רבות בכוונה כדי להפריע להם במילוי תפקידם. בדיון בעניינו נקבע שאשרמן יורחק ל-15 יום מאזור יהודה ושומרון. אשרמן מתגורר בירושלים ונשוי לעינת רמון, מרצה למחשבת ישראל ומדריכה בליווי רוחני במכון שכטר למדעי היהדות. ילדיהם מתחנכים במערכת החינוך הממלכתית־דתית ומגדירים עצמם אורתודוקסים מודרניים. אשרמן באתר רבנים לזכויות אדם נאום ביקורת של אשרמן על ישראל, באירוע לזכר מרתין לותר קינג, 2013 מאמרים של אשרמן באתר הגדה השמאלית. ברק ברתנא‏, "אנחנו בוגדים? אנחנו מתקנים את העולם", באתר וואלה, 11 בספטמבר 2014 אריק אשרמן, אני חייב את חיי לתוקף שלי, באתר ynet, 2 בנובמבר 2015 אריק אשרמן, היכו אותי, אבל אני לא הסיפור, באתר הארץ, 15 באפריל 2021 אריק אשרמן, במסד הנתונים הקולנועיים IMDb (באנגלית) אבישי רובינשטיין, עובד עם פלסטינים, באתר ערוץ 7, 11 בדצמבר 2008 מירון רפופורט, הרב אשרמן נעצר בטענה שהסית פלשתינאים נגד המשטרה, באתר הארץ, 12 במרץ 2008 חיים לוינסון, יהודי רעול פנים תקף את מנכ"ל רבנים לזכויות אדם ליד איתמר, באתר הארץ, 23 באוקטובר 2015 בן 17 מואשם בתקיפת מנכ"ל רבנים לזכויות האדם, באתר הארץ, 13 בנובמבר 2015 מאסר על תנאי לנער שתועד תוקף את הרב אשרמן ליד איתמר, באתר ynet, 17 בספטמבר 2018 - ערוץ 7, אלמונים שחררו את הברגים בגלגלי מכוניתו של איש השמאל אריק אשרמן מארגון "רבנים למען לזכויות אדם", באתר ערוץ 7, 13 בינואר 2021 פעילי שמאל ומחבלים ניסו לסלק רועים יהודים ממעלה אהוביה, באתר עכשיו 14, 7.4.21 אוהד חמו, ‏תיעוד: מתנחל תוקף פעיל שמאל באלה - סמוך למאחז בבנימין, באתר ‏מאקו‏, 7 באפריל 2021 שילה פריד, ‏נשיא "רבנים לזכויות אדם" לשעבר מואשם בתקיפת חיילים, בעיתון מקור ראשון, 31 בינואר 2024 ממשיך להתסיס: אריק אשרמן מואשם בתקיפת חיילים, באתר הקול היהודי